
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 413 

9 Απριλίου 2003 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Ακύρωση της απόφασης με αριθμό 191756/ΔΔΕ 
2160/7.8.2002 (ΦΕΚ 1341/16.10.2002, τ. Β') «Ορι¬ 
σμός της "Κοινωνίας της Πληροφορίας" ως Τελι¬ 
κού Δικαιούχου για το έργο "Ολοκληρωμένο Πλη¬ 
ροφοριακό Σύστημα Κρατικών Ενισχύχεων». 1 

Ανάθεση οργάνωσης και λειτουργίας κατασκηνώσεων 
Κρατικού Προγράμματος σε Νομαρχιακές Αυτοδι¬ 
οικήσεις. 2 

Μεταβίβαση αρμοδιοτήτων στο Γενικό Διευθυντή της 
Περιφέρειας, Διευθυντή και Προϊσταμένους των 
Τμημάτων και Γραφείων της Δ/νσης Αστικής Κατά¬ 
στασης και Αλλοδαπών και Μετανάστευσης Περι¬ 
φέρειας Ανατολικής Μακεδονίας - Θράκης. 3 

Συγκρότηση Ομάδας Διοίκησης Έργου στην Περιφέ¬ 
ρεια Ηπείρου για την Παρακολούθηση και Αξιολό¬ 
γηση της λειτουργίας των Κέντρων Εξυπηρέτησης 

Πολιτών (ΚΕΠ). 4 

Συμπληρωματική απόφαση περί καθιέρωσης υπερω- 
ριακής εργασίας, εργασίας κατά τις Κυριακές και 
εξαιρέσιμες ημέρες και εργασίας κατά τις νυκτερι¬ 
νές ώρες προς συμπλήρωση της υποχρεωτικής 
εβδομαδιαίας εργασίας καθημερινών, Κυριακών 
και εξαιρέσιμων, από 10.2.2003 μέχρι 31.12./2003, 
για τον οδηγό του Νομάρχη Αχάίας. 5 


ΑΠΟΦΑΣΕΙ Σ 

Αριθ. 22108/ΔΕΕ 862 (1) 

Ακύρωση της απόφασης με αριθμό 191756/ΔΔΕ 
2160/7.8.2002 (ΦΕΚ 1341/16.10.2002, τ. Β') «Ορισμός 
της "Κοινωνίας της Πληροφορίας" ως Τελικού Δικαι¬ 
ούχου για το έργο "Ολοκληρωμένο Πληροφοριακό Σύ¬ 
στημα Κρατικών Ενισχύχεων». 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α. του άρθρου 29Ατου Νόμου 1558/85 "Κυβέρνηση και 
Κυβερνητικά Όργανα" (ΦΕΚ 137/Α) όπως συμπληρώθηκε 


με το άρθρο 27 του Ν. 2081/92 (ΦΕΚ 154/Α) και τροποποι¬ 
ήθηκε με το άρθρο 1 παρ. 2ατου Ν. 2469/97 (ΦΕΚ38/Α), 
β. του Π.Δ 178/2000 περί Οργανισμού του ΥΠΕΟΟ 
Όπως τροποποιήθηκε μεταγενέστερα, 
γ. του άρθρου 24 παρ. 2 εδ. β του νόμου 2860/2000 (ΦΕΚ 
251/Α/Ι 4.11.2000) "Διαχείριση, παρακολούθηση και έλεγ¬ 
χος του Κοινοτικού Πλαισίου Στήριξης και άλλες διατάξεις", 
δ. του άρθρου 29 παρ. 1 -7της 10071/23.3.2001 κοινής 
απόφασης των Υπουργών Εσωτερικών, Δημόσιας Διοί¬ 
κησης και Αποκέντρωσης, Εθνικής Οικονομίας και Οικο¬ 
νομικών "Σύσταση Ανώνυμης Εταιρίας "Κοινωνίατης Πλη¬ 
ροφορίας ΑΈ." (ΦΕΚ324/Β/27.03.2001). 

2. Το Επιχειρησιακό Πρόγραμμα "Κοινωνία της Πληρο¬ 
φορίας". 

3. Την κοινή απόφαση Υπουργών Υπουργείου Οικονο¬ 
μίας και Οικονομικών και ΥΠ.ΕΣ.Δ.Δ.Α., ΦΕΚ 528/Β/ 
29.4.2002, "Κανονισμός Δημοπράτησης, Ανάθεσης και 
Εκτέλεσης έργων, υπηρεσιών και προμηθειών της Εται¬ 
ρείας "Κοινωνίατης Πληροφορίας ΑΕ" (ΚτΠ ΑΕ). 

4. Το γεγονός ότι το παραπάνω έργο δεν περιλαμβάνε¬ 
ται στις άμεσες προτεραιότητες του Υπουργείου, δεδο¬ 
μένου ότι θα γίνει προσπάθεια αξιοποίησης υπαρχόντων 
σχετικών συστημάτων, αποφασίζουμε: 

Την ακύρωση της απόφασης με αριθμό 191756/ΔΕΕ 
2160/7.8.2002 (ΦΕΚ 1341/16.10.2002, Τεύχος Β’), η οποία 
αφορούσε στην εκτέλεση του έργου "Ολοκληρωμένο 
Πληροφοριακό Σύστημα Κρατικών Ενισχύσεων" από την 
ΚτΠΑΕ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Απριλίου 2003 

Ο ΥΠΟΥΡΓΟΣ 

Ν. ΧΡΙΣΤΟΔΟΥΛΑΚΗΣ 
-♦- 

Αριθ. ΠΙβ/Γ.Π.οικ. 31694 (2) 

Ανάθεση οργάνωσης και λειτουργίας κατασκηνώσεων 
Κρατικού Προγράμματος σε Νομαρχιακές Αυτοδιοι¬ 
κήσεις. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ - ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Το άρθρο 19 παρ. 6 εδ. Ατού Ν. 2646/98 "Ανάπτυξη 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


του Εθνικού Συστήματος Κοινωνικής Φροντίδας και άλ¬ 
λες διατάξεις" (ΦΕΚ 236/98 τ. Α'). 

2. Τις διατάξεις του Ν. 749/48 "Περί Παιδικών εξοχών και 
ειδικών εστιών σιτίσεως παίδων" όπως τροποποιήθηκε 
και συμπληρώθηκε μεταγενέστερα (ΦΕΚ 200/48 τ. Α'). 

3. Τις διατάξεις του Ν. 2190/94 (ΦΕΚ 28/94 τ. Α') όπως 
τροποποιήθηκε και συμπληρώθηκε μεταγενέστερα. 

4. Το άρθρο 29Ατου Ν. 1558/85 (ΦΕΚ 137/85 τ. Α') όπως 
προστέθηκε με το άρθρο 27 του Ν. 2081/92 (ΦΕΚ 154/92 
τ. Α') και αντικαταστάθηκε με το άρθρο 1 παρ. 2 του Ν. 
2469/97 (ΦΕΚ 38/97 τ.Α'). 

5. Τις διατάξεις του αρθρ. 22 του Ν. 2362 / 95 (ΦΕΚ 
247/95 τ. Α') "περί Δημοσίου Λογιστικού, ελέγχου των δα¬ 
πανών του Κράτους και άλλες διατάξεις". 

6. Τις διατάξεις του από 24.6.49 Β.Δ. (ΦΕΚ 144/49 τ. Α') 
"περί οργανώσεως και λειτουργίας παιδικών εξοχών" 
όπως τροποποιήθηκε και συμπληρώθηκε μεταγενέστερα 
με το από 14.4.1952 Β.Δ. (ΦΕΚ 98/52 τ. Α') και το Π.Δ. 
272/78 (ΦΕΚ 59/78 τ.Α'). 

7. Τις διατάξεις του Π.Δ. 441/86 (ΦΕΚ216/86τ. Α') "Τρο¬ 
ποποίηση και συμπλήρωση διατάξεων του από 24.6.49 
Β.Δ. "περί οργανώσεως και λειτουργίας Παιδικών Εξο¬ 
χών" και του από 14.4.52 Β.Δ. "Περί καθορισμού λεπτομε¬ 
ρειών τινών του Ν. 1727/51 κ.λπ.", όπως τροποποιήθηκαν 
και συμπληρώθηκαν μεταγενέστερα" όπως αυτό τροπο¬ 
ποιήθηκε και συμπληρώθηκε μεταγενέστερα με το Π.Δ. 
512/88 (ΦΕΚ 232/88 τ. Α'), το οποίο τροποποιήθηκε και 
συμπληρώθηκε μεταγενέστερα με το Π.Δ. 312/2001 (ΦΕΚ 
210/2001 τ.Α'). 

8. Την παράγραφο 1 του άρθρου 1 του Π. Δ. 81/2002 
(ΦΕΚ 57/2002 τ. Α') "Συγχώνευση των Υπουργείων Εθνι¬ 
κής Οικονομίας και Οικονομικών στο Υπουργείο Οικονο¬ 
μίας και Οικονομικών". 

9. Το Β.Δ. 289/70 (ΦΕΚ 89/70 τ. Α') "περί μετονομασίας 
του Εθνικού Ιδρύματος Εργαζόμενου Παιδιού εις Κοινω¬ 
νικόν Κέντρον Οικογένειας και Νεότητας, τροποποιήσε- 
ως, συμπληρώσεως και κωδικοποιήσεως των διεπουσών 
τούτο διατάξεων", όπως τροποποιήθηκε και συμπληρώ¬ 
θηκε μεταγενέστερα με το Β.Δ. 385/71 (ΦΕΚ 115/71 τ. Α'), 
το από 18.3.1982 Π.Δ. (ΦΕΚ 129/82 τ. Β' ) και το Π.Δ. 
434/85 (ΦΕΚ 156/85τ.Α'). 

10. Τις διατάξεις της Κοινής Υπουργικής Απόφασης 
αριθμ. Γ2β/1541 /20.4.99 "Κατάργηση του Κοινωνικού Κέ¬ 
ντρου Οικογένειας και Νεότητας" (ΦΕΚ980/99τ. Β'). 

11. Την ΔΙΔΚ/Φ. 1/2/22875/31.10.2001 (ΦΕΚ 1480/2001 
τ. Β') Κοινή Απόφαση του Πρωθυπουργού και του Υπουρ¬ 
γού Εσωτερικών, Δημόσιας Διοίκησης και Αποκέντρωσης 
"Ανάθεση αρμοδιοτήτων στους Υφυπουργούς Εσωτερι¬ 
κών, Δημόσιας Διοίκησης και Αποκέντρωσης". 

12. Την 1100383/1330/Α0006/2001 Κοινή Απόφαση του 
Πρωθυπουργού και του Υπουργού Οικονομικών "Καθορι¬ 
σμός αρμοδιοτήτων των Υφυπουργών Οικονομικών" 
(ΦΕΚ 1485/2001 τ. Β’). 

13. Την 3418/9.7.2002 Κοινή Απόφαση του Πρωθυ¬ 
πουργού και του Υπουργού Υγείας και Πρόνοιας "Ανάθε¬ 
ση αρμοδιοτήτων στους Υφυπουργούς Υγείας και Πρό¬ 
νοιας ΈκτοραΝασιώκα, ΕλπίδαΤσουρή καιΔημήτριο ©ό¬ 
νο" (ΦΕΚ 861/2002 τ. Β'). 

14. Το γεγονός ότι η από τις διατάξεις της απόφασης 
αυτής προκαλούμενη δαπάνη, το ύψος της οποίας δεν 
μπορεί να προσδιορισθεί επακριβώς, θα βαρύνει τις με Φ. 
220 ΚΑΕ 2343 έτους 2003 πιστώσεις του προϋπολογι¬ 
σμού του Υπουργείου Υγείας και Πρόνοιας. Εκτιμάται πά¬ 


ντως στο ποσό των 2.377.000 Ευρώ περίπου., αποφασί¬ 
ζουμε: 

Άρθρο 1 

Για το έτος 2003 η οργάνωση και η λειτουργία των Κα¬ 
τασκηνώσεων του Κρατικού Προγράμματος, που αποτε¬ 
λούσε αρμοδιότητα του Κ.Κ.Ο.Ν., ανατίθεται στις παρα¬ 
κάτω Νομαρχιακές Αυτοδιοικήσεις ως ακολούθως: 


Α/Α 

ΝΟΜΑΡΧΙΑΚΗΑΥΤΟΔΙΟΙΚΗΣΗ 

ΟΝΟΜΑΣΙΑ ΚΑΤΑΣΚΗΝΩΣΗΣ 

ΤΟΠΟΘΕΣΙΑ 

1 . 

ΑΘΗΝΩΝ-ΠΕΙΡΑΙΩΣ 

Α) Νομαρχία Αθηνών 



Τομέας Αν. Αθήνας 

Β' Ν. ΠΕΝΤΕΛΗΣ 


Β) Νομ. Διαμ. Πειραιά 

ΓΑΛΑΤΑ ΠΟΡΟΥ 

2. 

ΑΝΑΤ. ΑΤΤΙΚΗΣ 

ΔΆΓ. ΑΝΔΡΕΑ 

ΕΆΓ.ΑΝΔΡΕΑ 

ΚΕΡΑΤΕΑΣ 

3. 

ΓΡΕΒΕΝΩΝ 

ΦΙΛΙΠΠΑΙΩΝ 

4. 

ΔΡΑΜΑΣ-ΚΑΒΑΛΑΣ-ΞΑΝΘΗΣ 



Α) ΝΟΜΑΡΧΙΑΚΟ ΔΙΑΜ. ΔΡΑΜΑΣ 

ΚΑΛΛΙΘΕΑΣ 


Β) ΝΟΜΑΡΧΙΑΚΟ ΔΙΑΜ. ΚΑΒΑΛΑΣ 

Ν. ΠΕΡΑΜΟΥ 

ΠΟΤΑΜΙΑΣ ΘΑΣΟΥ 

5. 

ΡΟΔΟΠΗΣ-ΕΒΡΟΥ 



ΝΟΜΑΡΧΙΑΚΟ ΔΙΑΜ. ΕΒΡΟΥ 

ΜΑΚΡΗΣ ΑΛΕΞΑΝΔΡΟΥΠΟΛΗΣ 

6. 

ΘΕΣΣΑΛΟΝΙΚΗΣ 

ΣΤΑΥΡΟΥ 

7. 

ΚΟΡΙΝΘΙΑΣ 

Η' ΚΟΡΙΝΘΟΥ (ΚΛΗΜΕΝΤΙΟΥ- 
ΚΑΙΣΑΡΕΙΑΣ) 

8. 

ΛΑΡΙΣΑΣ 

ΑΓ. ΔΗΜΗΤΡΙΟΥ 

ΑΓ. ΠΑΡΑΣΚΕΥΗΣ 

9. 

ΜΑΓΝΗΣΙΑΣ 

Β' ΠΟΡΤΑΡΙΑΣ 

10. 

ΜΕΣΣΗΝΙΑΣ 

ΑΓΙΑΣ ΜΑΡΙΝΑΣ 

11. 

ΠΙΕΡΙΑΣ 

ΛΕΠΤΟΚΑΡΥΑΣ 

12. 

ΣΑΜΟΥ 

ΠΡΙΝΙΩΝ 

13. 

ΦΘΙΩΤΙΔΑΣ 

Α' ΚΑΜ. ΒΟΥΡΛΩΝ 

Β' ΚΑΜ. ΒΟΥΡΛΩΝ 

14. 

ΧΑΛΚΙΔΙΚΗΣ 

ΜΕΤΑΜΟΡΦΩΣΗΣ 

15. 

ΧΙΟΥ 

ΣΚΛΑΒΙΩΝ 


Άρθρο 2 

Διοίκηση Κατασκηνώσεων 

Κάθε Κατασκήνωση του Κρατικού Προγράμματος διοι- 
κείται από Διοικητικό Συμβούλιο, που συγκροτείται με 
απόφαση του οικείου Νομάρχη, και του οποίου η σύνθε¬ 
ση προβλέπεται από τις αρ. Φ. 104/Γ2γ/4446/1982 (ΦΕΚ 
436/82 τ. Β'), 8917/83 (ΦΕΚ 734/83 τ. Β'), Γ2β/4303/88 
(ΦΕΚ 620/88 τ. Β') Κ.Υ.Α. 

Ο Πρόεδρος εκπροσωπείτο Δ.Σ. στις δημόσιες και άλ¬ 
λες αρχές και λαμβάνει γνώση των εγγράφων, εγκυκλίων 
και υπολοίπων οδηγιών των αρμοδίων Διευθύνσεων του 
Υπουργείου Υγείας και Πρόνοιας. 

Σε περίπτωση απουσίας ή κωλύματος του τα καθήκοντά 
του εκτελούνται από τον Αντιπρόεδρο. 

Άρθρο 3 

Αρμοδιότητες Διοικητικού Συμβουλίου 

Το Δ.Σ. έχει τη γενικότερη ευθύνη της διοίκησης της κα¬ 
τασκήνωσης και της διαχείρισης της κάθε είδους περιου¬ 
σίας της. 

Συντάσσει λεπτομερή προϋπολογισμό των απαιτουμέ- 
νων πιστώσεων για την αντιμετώπιση: 

α) των δαπανών εκτέλεσης των απαραίτητων τεχνικών 
εγκαταστάσεων της κατασκήνωσης, συντήρησής τους, 
ιάλυσης και συγκέντρωσης του υλικού, και 

β) των δαπανών διατροφής και λειτουργίας εν γένει της 
κατασκήνωσης, τον οποίο υποβάλλει στην οικεία Νομαρ¬ 
χιακή Αυτοδιοίκηση. 

Παρακολουθεί και εποπτεύει την πιστή εφαρμογή και 
τήρηση του κανονισμού εσωτερικής λειτουργίας της κα¬ 
τασκήνωσης. 

Άρθρο 4 

Λειτουργία Κατασκηνώσεων 

Η λειτουργία της κάθε κατασκήνωσης ρυθμίζεται λε¬ 
πτομερώς απάτην αριθμ. I. 5144/58 Απόφαση όπως τρο¬ 
ποποιήθηκε και συμπληρώθηκε μεταγενέστερα και απο¬ 
τελεί τον Κανονισμό Εσωτερικής Λειτουργίας Παιδικών 
Εξοχών και Κατασκηνώσεων. 

Ο Συντονιστής (Αρχηγός) έχει την ευθύνη της ομαλής 
λειτουργίας και του συντονισμού των δράσεων προσωπι¬ 
κού και κατασκηνωτών σε καθημερινή βάση. Ενημερώνε¬ 
ται έγκαιρα για την τοποθέτησή του όχι όμως νωρίτερα 
των 15 ημερών από την έναρξη της πρώτης κατασκηνωτι- 
κής περιόδου. 

Στο έργο του αυτό υποβοηθείται από τους Επιμελητές, 
τους Τμηματάρχες, τους Ομαδάρχες, τους γυμναστές 
και τους ειδικούς συνεργάτες σε θέματα ψυχαγωγίας και 
χειροτεχνίας. 

Οι διαχειριστές βρίσκονται στον χώρο της κατασκήνω¬ 
σης 15 ημέρες πριν και 10 ημέρες μετά ενώ τα στελέχη και 
το υπόλοιπο προσωπικό 3 ημέρες πριν και 3 ημέρες μετά. 

Για την υγιεινή του χώρου της κάθε κατασκήνωσης και 
την υγεία των κατασκηνωτών υπεύθυνος είναι ο γιατρός 
της κατασκήνωσης. Μετέχει ενεργά καθημερινά στη ζωή 
της κατασκήνωσης, προσφέρει τις πρώτες βοήθειες σε 
κατασκηνωτές και προσωπικό και συνεργάζεται άμεσα με 
το Συντονιστή σε θέματα πρόληψης, διαιτολογίου κ.λ.π. 
Στο έργο του βοηθείται από Νοσοκόμα. 

Ο Διαχειριστής και ο βοηθός του είναι αρμόδιοι για τον 
εξοπλισμό της κατασκήνωσης με αναλώσιμο και μη ανα¬ 
λώσιμο υλικό. 

Ο Διαχειριστής καλύπτει τα τρέχοντα λειτουργικά έξο¬ 
δα από κονδύλιο ύψους όχι ανώτερου των 293,47 ευρώ 
ανανεούμενο με την παρουσίαση των σχετικών αποδείξε¬ 
ων. 

Το Διαιτολόγιο καθορίζεται μετά από συνεργασία Συ¬ 
ντονιστή, Γ ιατρού και Διαχειριστή. ΕγκρίνεταιαπότοΔ.Σ. 
της κατασκήνωσης. Λαμβάνονται κάθε φορά υπόψη με¬ 
μονωμένες περιπτώσεις ειδικής διατροφής κατασκηνω¬ 
τών για λόγους υγείας ή θρησκευτικούς. 

Η προετοιμασία των κατάλληλων γευμάτων και ροφη¬ 
μάτων σε σκεύη και χώρους καθαρούς και η διανομή τους 
σε προκαθορισμένες ώρες βάσει του ωρολογίου καθημε¬ 
ρινού προγράμματος της κατασκήνωσης είναι ευθύνη 
του μάγειρα και του βοηθού του. 

Το προσωπικό βοηθητικών εργασιών είναι επιφορτισμέ¬ 
νο με την καθαριότητα των χώρων που σερβίρονται τα 
γεύματα, καθώς και των χώρων υγιεινής κ.λ.π. 

Στις κατασκηνώσεις, κατά τις περιόδους που φιλοξε¬ 
νούνται παιδιά απαγορεύεται η λειτουργία καντίνας ή κυ¬ 
λικείου. Επιτρέπεται μόνο κατά τις περιόδους που φιλο¬ 
ξενούνται οικογένειες, ηλικιωμένα άτομα και άτομα με 
αναπηρίες. Το ποσοστό κέρδους θα ανέρχεται σε 15% 
βάσει των τιμολογίων αγοράς, τα οποία θα εκδίδονται στο 
όνομα του ιδιώτη μισθωτή της καντίνας, και όχι της κατα¬ 
σκήνωσης. Την επίβλεψη για τη σωστή λειτουργία της, θα 
έχει το Δ.Σ. της κατασκήνωσης. Το ποσόν που θα κατα¬ 
βάλλεται από τον ιδιώτη μισθωτή στην κατασκήνωση, θα 
διατίθεται ύστερα από απόφαση του Δ.Σ. αυτής για την 
κάλυψη λειτουργικών αναγκών κ.λ.π. 

Άρθρο 5 
Φιλοξενούμενοι 

Στις κατασκηνώσεις φιλοξενούνται: 


Λ. παιδιά ηλικίας 6-16 ετών, που έχουν ανάγκη παραθε- 
ρισμού. Από τις κατασκηνώσεις αποκλείονται μέχρι απο- 
καταστάσεως της υγείας τους, τα παιδιά που πάσχουν 
από μεταδοτικά νοσήματα (κοκίτης κ.λπ.) και εντελώς τα 
παιδιά που πάσχουν από ψυχονευρωτικά νοσήματα (επι¬ 
ληψία κ.λ.π.) σύμφωνα με το άρθρο 1 § 3,4του Ν. 749/48. 

Στις κατασκηνώσεις φιλοξενούνται και παιδιά με ανα¬ 
πηρίες, που πληρούν τις παραπάνω προϋποθέσεις και 
διαθέτουν ιατρική βεβαίωση ότι η κατάσταση της υγείας 
τους επιτρέπει τη συμμετοχή τους σε πρόγραμμα κατα¬ 
σκήνωσης. 

Β) ηλικιωμένοι είτε επισκέπτονται ΚΑΠΗ είτε όχι, εφό¬ 
σον βρίσκονται σε οικονομική αδυναμία, είναι μόνοι λόγω 
έλλειψης άλλης οικογένειας, χηρείας κ.λπ. και διαθέτουν 
ιατρική βεβαίωση ότι η κατάσταση της υγείας τους επι- 
τρέπειτη συμμετοχή τους σε πρόγραμμα κατασκήνωσης. 

Γ) ενήλικοι με αναπηρίες εφόσον προσκομίσουν ιατρι¬ 
κή βεβαίωση ότι η κατάσταση της υγείας τους επιτρέπει 
τη συμμετοχή τους σε πρόγραμμα κατασκήνωσης. 

Δ) οικογένειες. 

Γ ια το έτος 2003 ο αριθμός των φιλοξενουμένων θα 
ανέλθει σε 15.570 περίπου, ως ακολούθως: 

Α) 7.180 παιδιά, από τα οποία τα 370 περίπου είναι παι¬ 
διά εξωτερικού, 

Β) 4.770 ηλικιωμένοι 

Γ) 1240 άτομα οικογενειών (σε Κέντρα Οικογενειακών 
Διακοπών) 

Δ) 2.380 άτομα με αναπηρίες (παιδιά και ενήλικες). 

Άρθρο 6 

Διαδικασίες Συμμετοχής 

Οι εγγραφές των παιδιών γίνονται στις Διευθύνσεις 
Υγείας και στις Διευθύνσεις Υγείας και Πρόνοιας όλων 
των Νομαρχιακών Αυτοδιοικήσεων ή σε Πολυϊατρεία, ια¬ 
τρεία του ΙΚΑκ.λπ. στις εργάσιμες ημέρες και ώρες μέχρι 
την 30 Μαΐου 2003. 

Κάθε παιδί πριν την εγγραφή του εξετάζεται από για¬ 
τρούς των ανωτέρω αναφερομένων υγειονομικών υπηρε¬ 
σιών ή από γιατρούς των ασφαλιστικών ταμείων, που εί¬ 
ναι ασφαλισμένοι οι γονείς τους. 

Για κάθε παιδί συμπληρώνεται ειδική καρτέλα, στην 
οποία καταγράφονται εκτός από τα ατομικά στοιχεία του 
παιδιού (ονοματεπώνυμο, ηλικία, καταγωγή κ.λ.π.) και τα 
εξής: 

Α) κάθε παρατήρηση του γιατρού για την υγεία του παι¬ 
διού, καθώς και η προσωπική του άποψη για τον ιδανικό 
τόπο φιλοξενίας του παιδιού (θάλασσα ή βουνό). 

Β) η προσωπική επιθυμία του παιδιού, η οποία θα ικανο¬ 
ποιείται εφόσον υπάρχει η ευχέρεια από τον σχετικό ετή¬ 
σιο προγραμματισμό και εφόσον συμπίπτει με την γνώμη 
του γιατρού που το εξέτασε και 

Γ) ο ασφαλιστικός φορέας, στον οποίο είναι το παιδί 
άμεσα ή έμμεσα ασφαλισμένο. 

Οι υγειονομικές υπηρεσίες που αναφέρονται παραπά¬ 
νω στέλνουν τις καρτέλες αυτές στις Διευθύνσεις Υγείας 
και Πρόνοιας - Τμήματα Πρόνοιας ή στις Διευθύνσεις 
Πρόνοιας των Νομαρχιακών Αυτοδιοικήσεων, οι οποίες 
θα λειτουργήσουν κατασκηνώσεις του Κρατικού Προ¬ 
γράμματος και σε συνεργασία με το Δ.Σ. της κάθε κατα¬ 
σκήνωσης της περιοχής τους κατανέμουν τα παιδιά στις 
κατασκηνώσεις. 

Οι Νομαρχίες που θα λειτουργήσουν κατασκηνώσεις 
του Κρατικού Προγράμματος υποχρεωτικά θα πρέπει να 

φιλοξενήσουν παιδιά και από άλλους νομούς της χώρας, 
εφόσον υποβληθούν σχετικές αιτήσεις των κατασκηνω¬ 
τών. 

Οι γονείς των παιδιών που προσέρχονται στα ιατρεία 
για εξέταση προσκομίζουν φωτοαντίγραφο εκκαθαριστι¬ 
κού της εφορίας ή της πλέον πρόσφατης δήλωσής τους 
θεωρημένο ή δήλωση του Ν. 1599/86 που θα αναφέρει το 
ύψος του οικογενειακού εισοδήματος τους. 

Οι εγγραφές των υπόλοιπων κατηγοριών κατασκηνω¬ 
τών, γίνονται επίσης κατόπιν εξέτασης από γιατρό και 
προσκόμισης του αποδεικτικού της οικονομικής τους κα¬ 
τάστασης. Συμπληρώνονται και για αυτούς ατομικές καρ¬ 
τέλες με τα προσωπικά τους στοιχεία (ονοματεπώνυμο, 
ασφαλιστικό ταμείο κ.λ.π.)τις παρατηρήσεις του γιατρού 
και τις προτιμήσεις τους, οι οποίες διανέμονται από τις οι¬ 
κείες υγειονομικές υπηρεσίες στις Διευθύνσεις και Τμή¬ 
ματα Πρόνοιας των Νομαρχιακών Αυτοδιοικήσεων, όπου 
και γίνεται η κατανομή τους στις κατασκηνώσεις. Ειδικά 
για τις κατασκηνώσεις στις οποίες θα φιλοξενηθούν 
ΑΜΕΑ οι αιτήσεις θα υποβάλλονται στην Πανελλήνια 
Ομοσπονδία Σωματείων Γονέων και Κηδεμόνων Ατόμων 
με Αναπηρίες (Π.Ο.Σ.Γ.Κ.Α.με.Α.) που εδρεύει επί της 
οδού Μυλλέρου 1, Αθήνα, τηλέφωνο 210 52 36 501, η 
οποία θα έχει και την ευθύνη επιλογής των κατασκηνω¬ 
τών, των συνοδών και του ειδικού προσωπικού. Σχετικές 
οδηγίες θα εκδοθούν από τη Διεύθυνση Προστασίας 
ΑΜΕΑ του Υπουργείου. 

Η ευθύνη της επιλογής των ηλικιωμένων ατόμων αποτε¬ 
λεί αρμοδιότητα όλων των Νομαρχιακών Αυτοδιοικήσεων 
της χώρας, αφού ορισθεί ο αριθμός των ηλικιωμένων κα¬ 
τασκηνωτών, ανά Νομό και ανά κατασκήνωση από τη Δι¬ 
εύθυνση Προστασίας Οικογένειας, από την οποία θα εκ¬ 
δοθούν και σχετικές οδηγίες. 

Κατά την επιλογή των παιδιών και των υπόλοιπων κατη¬ 
γοριών κατασκηνωτών προτιμούνται οι οικονομικά ασθε¬ 
νέστεροι. 

Οι κατηγορίες των κατασκηνωτών, οι οποίοι θα κατα¬ 
βάλλουν ένα συμβολικό ποσό συμμετοχής θα καθορι- 
σθούν με απόφαση που θα εκδοθεί από το Υπουργείο 
Υγείας και Πρόνοιας όπου θα ρυθμίζονται και οι σχετικές 
λεπτομέρειες. 

Άρθρο 7 
Προσωπικό 

Κάθε κατασκήνωση πλαισιώνεται από το ακόλουθο 
προσωπικό: 
α) ένα συντονιστή 

β) ένα επιμελητή για μέχρι 60 παιδιά 
γ) ένα ομαδάρχη για μέχρι 10 παιδιά 
δ) ένα γιατρό 
ε) ένα νοσοκόμο 

στ) ένα γυμναστή μέχρι 75 παιδιά 
ζ) ένα ειδικό συνεργάτη, ειδικευμένο σε θέματα ψυχα¬ 
γωγίας για μέχρι 75 παιδιά 

η) ένα ειδικό συνεργάτη, ειδικευμένο σε θέματα χειρο¬ 
τεχνίας για μέχρι 75 παιδιά 
θ) ένα διαχειριστή 
ι) ένα βοηθό διαχειριστή 
ια) ένα μάγειρα 
ιβ) ένα βοηθό μάγειρα 
ιγ) ένα αποθηκάριο 

ιδ) ένα ειδικό τεχνίτη και ανάλογο προσωπικό βοηθητι¬ 
κών εργασιών. 


Δύναται να υπάρχει τμηματάρχης στις κατασκηνώσεις 
ηλικιωμένων. Το προαναφερόμενο προσωπικό θα κατα- 
νεμηθεί από το Υπουργείο Υγείας και Πρόνοιας σε κάθε 
κατασκήνωση, προκειμένου στη συνέχεια να γίνει η πρό¬ 
σληψή του από την οικεία Νομαρχιακή Αυτοδιοίκηση σύμ¬ 
φωνα με τις ισχύουσες διατάξεις. 

Άρθρο 8 

Προσόντα στελεχών 

Τα στελέχη της κατασκήνωσης είναι απόφοιτοι της σχο¬ 
λής Εκπαίδευσης Στελεχών ΠΕ ή απόφοιτοι των ΙΕΚ με ει¬ 
δικότητα στελεχών κατασκηνώσεων. 

Ο Συντονιστής είναι πτυχιούχος Ανώτατης ή Ανώτερης 
Σχολής. 

Σε περίπτωση έλλειψης υποψηφίων με τα παραπάνω 
προσόντα, προτιμώνται απόφοιτοι Λυκείου ή εξαταξίου 
Γυμνασίου με ευδόκιμη κατασκηνωτική εμπειρία. 

Ο Επιμελητής είναι απόφοιτος τουλάχιστον Β' τάξεως 
Λυκείου ή της Δ'τάξεως εξαταξίου Γυμνασίου με ευδόκι¬ 
μη κατασκηνωτική εμπειρία. 

Ο Τμηματάρχης είναι άτομο με ευδόκιμη κατασκηνωτι¬ 
κή εμπειρία, απόφοιτος Λυκείου. 

Ο Ομαδάρχης είναι απόφοιτος Α'τάξης Λυκείου ή Δ'τά¬ 
ξης Εξαταξίου Γ υμνασίου. 

Οι Ειδικοί Συνεργάτες είναι πτυχιούχοι ή φοιτητές των 
παρακάτω σχολών: 

α) Παιδαγωγικών Τμημάτων και ΤΕΙ Βρεφονηπιοκομίας 
β) Τ.Ε.Ε.ΦΑ. 

γ) Θεατρικών και Δραματικών Σχολών 
δ) Μουσικών και χορευτικών σχολών και 
ε) Σχολών καλλιτεχνικών μαθημάτων. 

Σε περίπτωση έλλειψης υποψηφίων με τα παραπάνω 
προσόντα είναι δυνατή η πρόσληψη στελεχών με κατα¬ 
σκηνωτική εμπειρία που να αποδεικνύεται. 

Άρθρο 9 

Προσόντα λοιπού προσωπικού 
Ο Διαχειριστής είναι τουλάχιστον απόφοιτος Λυκείου ή 
εξαταξίου Γ υμνασίου και κατά προτίμηση υπάλληλος της 
οικείας Νομαρχιακής Αυτοδιοίκησης, καθώς είναι υπόλο¬ 
γος και υπεύθυνος έναντι της Νομαρχίας και του Υπουρ¬ 
γείου Υγείας και Πρόνοιας. Σε περίπτωση που ως διαχει¬ 
ριστής επιλεγεί υπάλληλος της οικείας Νομαρχιακής Αυ¬ 
τοδιοίκησης η θέση αυτή δεν θα προκηρυχθεί για 
πλήρωση. 

Ο Γ ιατρός της κατασκήνωσης είναι απόφοιτος ιατρικής 
Σχολής με άδεια άσκησης επαγγέλματος και υποχρεού- 
ται να βρίσκεται καθημερινά στους χώρους της κατασκή¬ 
νωσης. 

Ο Νοσοκόμος είναι απόφοιτος σχολής Νοσοκόμων με 
άδεια άσκησης επαγγέλματος ή τελειόφοιτος Σχολής Νο¬ 
σοκόμων. 

Ο Μάγειρας και ο βοηθός του είναι απόφοιτοι ή τελειό¬ 
φοιτοι Σχολής Μαγείρων ή ΥΕ με εμπειρία στην ειδικότη¬ 
τα που να αποδεικνύεται. 

Ο Αποθηκάριος είναι τουλάχιστον απόφοιτος Λυκείου 
και κατά προτίμηση με προϋπηρεσία που να αποδεικνύε- 
ται. 

Ο Ειδικός Τεχνίτης απόφοιτος ανάλογης Σχολής ή με 
εμπειρία στην ειδικότητα που να αποδεικνύεται. 
Βοηθητικό προσωπικό χωρίς ιδιαίτερα προσόντα. 

Άρθρο 10 

Οι κάθε είδους προμήθειες αναλώσιμου και μη αναλώ- 

σιμού υλικού διενεργούνται με μειοδοτικό διαγωνισμό, 
σύμφωνα με τις ισχύουσες για τις Νομαρχιακές Αυτοδιοι¬ 
κήσεις διατάξεις. 

Επίσης η εκτέλεση εργασιών στις κατασκηνώσεις γίνε¬ 
ται από τις Νομαρχιακές Αυτοδιοικήσεις σύμφωνα με τις 
ισχύουσες διατάξεις. 

Άρθρο 11 

Από το Υπουργείο Υγείας και Πρόνοιας μπορεί να πα- 
ραχωρείται η χρήση του χώρου της κατασκήνωσης σε εν¬ 
διαφερομένους φορείς (π.χ. σχολεία, συλλόγους, κ.λπ.) 
σε χρόνο εκτός κατασκηνωτικής περιόδου κατόπιν αίτη¬ 
σής τους, ύστερα από σχετική απόφαση του Δ.Σ. της κα¬ 
τασκήνωσης και τη σύμφωνη γνώμη του οικείου Νομάρ¬ 
χη· 

Άρθρο 12 

θέματα λειτουργίας του κατασκηνωτικού προγράμμα¬ 
τος που δεν αναφέρονται ρητά στην παρούσα απόφαση, 
ρυθμίζονται από τις σχετικές ισχύουσες διατάξεις. 

Άρθρο 13 

Οι δαπάνες για τη λειτουργία του Κρατικού Κατασκη- 
νωτικού προγράμματος έτους 2003 θα καλυφθούν από 
πιστώσεις που έχουν εγγράφει στο Φ 220 ΚΑΕ 2343 του 
Προϋπολογισμού του Υπουργείου Υγείας και Πρόνοιας, 
οι οποίες θα μεταβιβασθούν στους προϋπολογισμούς 
των οικείων περιφερειών για την επιχορήγηση των εξου¬ 
σιοδοτημένων για το σκοπό αυτό Νομαρχιακών Αυτοδιοι¬ 
κήσεων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Μαρτίου 2003 

οι ΥΦΥΠΟΥΡΓΟΙ 

ΟΙΚΟΝΟΜΙΑΣ ΕΣΩΤΕΡΙΚΩΝ ΔΗΜΟΣΙΑΣ ΔΙΟΙΚΗΣΗΣ 

ΚΑΙ ΟΙΚΟΝΟΜΙΚΩΝ ΚΑΙ ΑΠΟΚΕΝΤΡΩΣΗΣ 

Γ. ΦΛΩΡΙΔΗΣ Λ. ΠΑΠΑΔΗΜΑΣ 

ΥΓΕΙΑΣ ΚΑΙ ΠΡΟΝΟΙΑΣ 

Δ. ΘΑΝΟΣ 
-♦- 

Αριθ. οικ. 1104 (3) 

Μεταβίβαση αρμοδιοτήτων στο Γενικό Διευθυντή της Πε¬ 
ριφέρειας, Διευθυντή και Προϊσταμένους των Τμημά¬ 
των και Γ ραφείων της Δ/νσης Αστικής Κατάστασης και 
Αλλοδαπών και Μετανάστευσης Περιφέρειας Ανατο¬ 
λικής Μακεδονίας - Θράκης. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις του Ν. 2503/97 "Διοίκηση, οργάνωση, 
στελέχωση της Περιφέρειας, ρύθμιση θεμάτων για την 
τοπική αυτοδιοίκηση και άλλες διατάξεις " (ΦΕΚ 
107/Α/30.5.97). 

2. Τις διατάξεις του Ν. 2790/2000 "Αποκατάσταση των 
Παλιννοστούντων Ομογενών από την τέως Σοβιετική 
Ένωση και άλλες διατάξεις" (ΦΕΚ 24/Α/16.2.2000) όπως 
τροποποιήθηκε με τις διατάξεις του Ν. 2910/2001. 

3. Τις διατάξεις του Ν. 2910 - 2001 "Είσοδος και παρα¬ 
μονή αλλοδαπών στην Ελληνική Επικράτεια. Κτήση της 
Ελληνικής Ιθαγένειας με πολιτογράφηση και άλλες δια¬ 
τάξεις" (ΦΕΚ 91/Α/2.5.2001), όπως τροποποιήθηκε με τις 
διατάξεις του Ν. 3013/2002. 


4. Τις διατάξειςτου Π.Δ. 71/2002 "Σύσταση Διεύθυνσης 
Αστικής Κατάστασης και Αλλοδαπών και Μετανάστευσης 
στην Περιφέρεια Ανατολικής Μακεδονίας-Θράκης" (ΦΕΚ 
53/Α/19.3.2002). 

5. Την 33764/532/6.10.-2000 κ.υ.α. "Καθορισμός όρων, 
προϋποθέσεων και κριτηρίων χορήγησης στεγαστικών 
δανείων σε Παλιννοστούντες Ομογενείς από χώρες της 
τέως Σοβιετικής Ένωσης" (ΦΕΚ 1278/Β/20.10.2000), 
όπως τροποποιήθηκε. 

6. Την 96629/22220/02/02 κ.υ.α. "Στεγαστική αποκατά¬ 
σταση παλιννοστούντων Ομογενών από χώρες της τέως 
Σοβιετικής Ένωσης, στις ζώνες εγκατάστασης Α,Β,Γ και 
της Ελληνικής Επικράτειας" (ΦΕΚ 1287/Β/3.10.2002). 

7. Τις διατάξεις του Ν. 3072/2002 "Επιθεώρηση αρχών 
της εξωτερικής υπηρεσίας Εκπαίδευση και αξιολόγηση 
των υπαλλήλων του Υπουργείου Εξωτερικών και άλλες 
διατάξεις" (ΦΕΚ 294/Α/4.12.2002). 

8. Την 3669/10.5.2002 απόφασή μας για την κλήση αλ¬ 
λοδαπών σε συνέντευξη ενώπιον της επιτροπής Μετανά¬ 
στευσης. 

9. Την ανάγκη απλούστευσης διαδικασιών, κατά την 
άσκηση αρμοδιοτήτων μας και με σκοπό την ταχεία διεκ¬ 
περαίωση των υποθέσεων και εξασφάλιση εύρυθμης και 
αποδοτικής λειτουργίας της Δ/νσης Αστικής Κατάστασης 
και Αλλοδαπών και Μετανάστευσης. 

10. Την 208/21.1.2002 (ΦΕΚ 128/Β/7.2.2002) απόφασή 
μας περί μεταφοράς αρμοδιοτήτων του Γ ενικού Γ ραμμα- 
τέα της Περιφέρειας Α.Μ.Θ. στον Γενικό Διευθυντή της 
Περιφέρειας. 

11. Την 267/27.1.2003 απόφασή μας (ΦΕΚ 
190/Β/19.2.2003). 

12. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του κρατικού προ¬ 
ϋπολογισμού, αποφασίζουμε: 

Α) Διατηρούμε τις κατωτέρω αρμοδιότητές μας. 

1. Την σύσταση τριμελών Επιτροπών Μετανάστευσης 
στην Περιφέρεια και ορισμό των μελώντους, σύμφωνα με 
τις διατάξειςτου άρθρου 9του Ν. 2910/2001 και άρθρου 
19τουΝ. 3013/2002. 

2. Την ίδρυση και λειτουργία ειδικών χώρων κράτησης 
αλλοδαπών σύμφωνα με το άρθρο 48 του Ν. 2910/2001. 

3. Την επικοινωνία με δικαστικές αρχές. 

Β) Μεταβιβάζουμε, στον Γ ενικό Διευθυντή της Περιφέ¬ 
ρειας και στον Διευθυντή και Προϊσταμένους των Τμημά¬ 
των και Γ ραφείων της Διεύθυνσης Αστικής Κατάστασης 
και Αλλοδαπών και Μετανάστευσης, τις κατωτέρω αρμο¬ 
διότητές μας. 

1. ΣΤΟ ΓΕΝΙΚΟ ΔΙΕΥΘΥΝΤΗ 

α) Την επιβολή κυρώσεων και χρηματικών προστίμων 
επί παραβάσεων της νομοθεσίας για την είσοδο και πα¬ 
ραμονή αλλοδαπών στην Ελληνική Επικράτεια σύμφωνα 
με τις διατάξεις του Ν. 2910/2001 όπως ισχύει πλην της 
περίπτωσης του άρθρου 53 παρ. 3 του νόμου. 

2. ΣΤΟΝ ΔΙΕΥΘΥΝΤΗ 

α) Την απόκτηση Ελληνικής Ιθαγένειας ομογενούς, 
σύμφωνα με το άρθρο 1 του Ν. 2790/2000 όπως ισχύει. 

β) Την εξέταση σκοπιμότητας ή χορήγηση άδειας άσκη¬ 
σης ανεξάρτητης οικονομικής δραστηριότητας σύμφωνα 
με το άρθρο 25 παρ. 5 του Ν. 2910/2001 όπως ισχύει. 

γ) Την εξέταση προσφυγής αλλοδαπού, ενώπιον του 
Γ ενικού Γ ραμματέατης Περιφέρειας κατά της απόφασης 
απέλασής του σύμφωνα με το άρθρο 44 παρ. 5 του Ν. 
2910/2001 όπως ισχύει. 




5694 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


δ) Την προσωρινή αναστολή εκτελέσεως αποφάσεων 
απέλασης σύμφωνα με το άρθρο 44 του Ν. 2910/2001 
όπως ισχύει. 

ε) Την χορήγηση άδειας παραμονής στους αλλοδα¬ 
πούς κατά παρέκκλιση των διατάξεων του Ν. 2910/2001 
για όσο χρόνο διαρκεί η αναστολή της απέλασής τους 
σύμφωνα με το άρθρο 44 παρ. 7 του Ν. 2910/2001 όπως 
ισχύει. 

στ) Την προσωρινή παραμονή αλλοδαπού στη χώρα, αν 
δεν είναι εφικτή ή άμεση απέλασή του σύμφωνα με το άρ¬ 
θρο 45 του Ν. 2910/01 όπως ισχύει. 

ζ) Την επιβολή χρηματικού προστίμου σύμφωνα με το 
άρθρο 53 παρ. 3 του Ν. 2910/2001 όπως ισχύει. 

η) Την απόρριψη αίτησης πολιτογράφησης, σύμφωνα 
με το άρθρο 60 παρ. 1 του Ν. 2910/2001 όπως αυτός ισχύ¬ 
ει. 

θ) Τη διαπίστωση της κτήσης ή μη της ελληνικής ιθαγέ¬ 
νειας σύμφωνα με τις διατάξεις του άρθρου 69 παρ. 3 του 
Ν. 2910/01, καθώς και την έρευνα δικαιολογητικών και 
στοιχείων ατόμων που ζητούν να καθορισθεί ή ιθαγένειά 
τους βάσει του άρθρου 1 παρ. 1 εδ. Α' περ. 1 του Ν. 
2647/98. 

ι) Την αποδοχή της βούλησης Ελληνίδας για ανάκτηση 
της Ελληνικής Ιθαγένειας την οποία απέβαλε λόγω του 
γάμους της με αλλοδαπό, σύμφωνα με το άρθρο 69 παρ. 
4 όπως ισχύει. 

ια) Την αποδοχή της βούλησης αλλοδαπής, που απέ¬ 
κτησε την Ελληνική ιθαγένεια λόγω του γάμου της με Έλ¬ 
ληνα, για να αποβάλλει αυτήν σύμφωνα με το άρθρο 69 
παρ. 5του Ν. 2910/2001 όπως ισχύει. 

ιβ) Την χορήγηση άδειας παραμονής σε αλλοδαπούς 
κατά παρέκκλιση της διαδικασίας του άρθρου 8 του Ν. 
2910/2001, σύμφωνα με το άρθρο 20 παρ. 7α καιδτου Ν. 
3013/2002 όπως ισχύει. 

ιγ) Τη χορήγηση βεβαιώσεων σε παλιννοστούντες ομο¬ 
γενείς από χώρες της τέως Σοβιετικής Ένωσης για την 
λήψη στεγαστικού δανείου από Τράπεζες στα πλαίσια 
του προγράμματος ιδιοκατοίκησης των ομογενών σύμ¬ 
φωνα με το άρθρο 3 παρ. 2α του Ν. 2790/2000 και τις εκ- 
δοθείσες για το θέμα αυτό κ.υ.α. 

ιδ) Τα θέματα υπηρεσιακής κατάστασης των υπαλλή¬ 
λων της Δ/νσης που υπηρετούν στην έδρα της. 

ιε) Την έγκριση μετακίνησης εκτός έδρας των υπαλλή¬ 
λων της Δ/νσης που υπηρετούν στην έδρα της, εντός των 
ορίων της Περιφέρειας καθώς και των προϊσταμένων 
Τμημάτων της Δ/νσης των Νομών Έβρου, Ξάνθης, Καβά¬ 
λας και Δράμας. 

ιστ) Ερωτήματα προς τα Υπουργεία για εφαρμογή της 
νομοθεσίας σε θέματα αρμοδιότητας της Δ/νσης. 

3. ΣΤΟΥΣ ΠΡΟΪΣΤΑΜΕΝΟΥΣ ΤΩΝ ΤΜΗΜΑΤΩΝ ΑΣΤΙ¬ 
ΚΗΣ ΚΑΤΑΣΤΑΣΗΣ ΚΑΙ ΑΛΛΟΔΑΠΩΝ ΚΑΙ ΜΕΤΑ- 
ΝΑΣΤΕΥΣΗΣΤΩΝ ΝΟΜΩΝ ΕΒΡΟΥ, ΡΟΔΟΠΗΣ, ΞΑΝΘΗΣ, 
ΚΑΒΑΛΑΣ, ΚΑΙ ΔΡΑΜΑΣ. 

α) Την εγγραφή στα μητρώα αρρένων και στα δημοτο¬ 
λόγια, του ομογενούς και των ανήλικων τέκνων του που 
αποκτούν την ελληνική ιθαγένεια και γίνονται Έλληνες 
από το χρόνο ορκωμοσίας του γονέα τους, καθώς και τον 
Εξελληνισμό του ονοματεπωνύμου τους σύμφωνα με το 
άρθο 1 του Ν. 2790/2000 όπως ισχύει. 

β) Τη χορήγηση ή ανανέωση και ανάκληση της άδειας 
παραμονής αλλοδαπού σύμφωνα με το άρθρο 8 του Ν. 
2910/2001 όπως ισχύει. 

γ) Τη χορήγηση θεώρησης εισόδου αλλοδαπών για οι¬ 


κογενειακή συνένωση σύμφωνα με το άρθρο 28 του Ν. 
2910/2001 όπως ισχύει. 

δ) Τη χορήγηση ή ανάκληση της άδειας παραμονής αλ¬ 
λοδαπού, συζύγου Έλληνα ή πολίτη της Ευρωπαϊκής 
Ένωσης σύμφωνα με το άρθρο 33 του Ν. 2910/2001 όπως 
ισχύει. 

ε) Τηντήρηση μητρώου αλλοδαπών σύμφωνα με το άρ¬ 
θρο 41 του Ν. 2910/2001 όπως ισχύει. 

στ) Την ανάκληση της άδειας παραμονής αλλοδαπού 
κατόπιν εισήγησης των αρμοδίων υπηρεσιών του Υπουρ¬ 
γείου Δημόσιας Τάξης ή Υγείας και Πρόνοιας, πέραντων 
γενικών λόγων ανάκλησης σύμφωνα με το άρθρο 43 του 
Ν. 2910/2001 όπως ισχύει. 

ζ) Την έρευνα της συνδρομής των προϋποθέσεων των 
παραγρ. 1 περ. α και 2 περ. α του άρθ. 58 του Ν. 
2910/2001, σύμφωνα με τα οριζόμενα στο άρθρο 60 του 
ίδιου νόμου. 

η) Τη συμπλήρωση και περαιτέρω εξέταση του φακέ¬ 
λου επί αιτήματος πολιτογράφησης προκειμένου αυτός 
να διαβιβαστεί στο Υπουργείο Εσωτερικών Δημόσιας Δι¬ 
οίκησης και Αποκέντρωσης για την τελική κρίση, σύμφω¬ 
να με το άρθρο 60 του Ν. 2910/2001. 

θ) Την ορκωμοσία ατόμων των οποίων έχει γίνει δεκτό 
το αίτημα πολιτογράφησης σύμφωνα με το άρθρο 62 του 
Ν. 2910/2001. 

ι) Την αποδοχή της βούλησης τέκνου που γεννήθηκε 
πριν από την 8-5-84 από μητέρα Ελληνίδα, για να γίνει Έλ¬ 
ληνας, σύμφωνα μετο άρθρο 69παρ. 6του Ν. 2910/2001 
όπως ισχύει. 

ια) Την αποδοχή της βούλησης τέκνου που γεννήθηκε 
από Έλληνα πατέρα και αλλοδαπή μητέρα, για να γίνει 
Έλληνας σύ μφωνα με τις διατάξεις του άρθρου 69 παρ. 7 
του Ν. 2910/2001 όπως ισχύει. 

ιβ) Την παραπομπή θεμάτων στις επιτροπές του άρ¬ 
θρου 1 παρ. 4 του Ν. 2790/2000 και του άρθρου 9 του Ν. 
2910/2001 όπως ισχύει. 

ιγ) Τα θέματα υπηρεσιακής κατάστασης των υπαλλή¬ 
λων που υπηρετούσαν στα Τμήματα των Νομών Έβρου, 
Ξάνθης Καβάλας και Δράμας. 

ιδ) Την έγκριση μετακίνησης εκτός έδρας των υπαλλή¬ 
λων που υπηρετούν στα Τμήματα των Νομών Έβρου, 
Ξάνθης Καβάλας και Δράμας, εντός των ορίων της Περι¬ 
φέρειας. 

ιε) Τα προπαρασκευαστικά και διαβιβαστικά έγγραφα 
που αναφέρονται σε υπηρεσιακά θέματα ή τα έγγραφα με 
τα οποία ζητούνται ή δίδονται πληροφορίες καθώς καιτις 
πάσης φύσεως βεβαιώσεις αρμοδιότητας των Τμημά¬ 
των. 

1. ΣΤΟΝ ΠΡΟΪΣΤΑΜΕΝΟ ΤΟΥ ΤΜΗΜΑΤΟΣ ΕΛΕΓΧΟΥ 

1. Την επεξεργασία των υποθέσεων αρμοδιότητας του 
Τμήματος όπως αυτά αναφέρονται στο Π.Δ. 71/02 (ΦΕΚ 
53/Α/19.3.2002). 

2. Τα διαβιβαστικά έγγραφα προς Αστυνομικές και λοι¬ 
πές Αρχές για θέματα αρμοδιότητας του Τμήματος. 

2. ΣΤΟΝ ΠΡΟΪΣΤΑΜΕΝΟ ΤΟΥ ΤΜΗΜΑΤΟΣ ΚΟΙΝΩΝΙ¬ 
ΚΗΣ ΕΝΤΑΞΗΣ 

1. Την παρακολούθηση των προγραμμάτων κοινωνικής 
ένταξης ομογενών και αλλογενών αλλοδαπών και υλοποί¬ 
ησή τους, σε συνεργασία με άλλες υπηρεσίες της Περι¬ 
φέρειας και τις αρμόδιες υπηρεσίες της τοπικής αυτοδι¬ 
οίκησης πρώτου και δευτέρου βαθμού. 

2. Την παρακολούθηση της λειτουργίας χώρων κράτη- 

σης αλλοδαπών σύμφωνα με το άρθρο 48 του Ν. 
2910/2001. 

3. Την επιδοτούμενη ενοικίαση στα πλαίσια της στεγα- 
στικής αποκατάστασης των ομογενών σύμφωνα με το άρ¬ 
θρο 3 παρ. 2β του Ν. 2790/2000 και τις σχετικές ρυθμίσεις 
για το θέμα αυτό. 

4. Τα διαβιβαστικά έγγραφα προς άλλες υπηρεσίες για 
θέματα αρμοδιότητας του Τμήματος. 

6. ΣΤΟΝ ΠΡΟΪΣΤΑΜΕΝΟ ΤΟΥ ΤΜΗΜΑΤΟΣ ΓΡΑΜΜΑ¬ 
ΤΕΙΑΚΗΣ ΥΠΟΣΤΗΡΙΞΗΣ ΤΗΣ Δ/ΝΣΗΣ ΑΣΤΙΚΗΣ ΚΑ¬ 
ΤΑΣΤΑΣΗΣ ΚΑΙ ΑΛΛΟΔΑΠΩΝ ΚΑΙ ΜΕΤΑΝΑΣΤΕΥΣΗΣ ΚΑΙ 
ΣΤΟΥΣ ΠΡΟΪΣΤΑΜΕΝΟΥΣ ΤΩΝ ΓΡΑΦΕΙΩΝ ΓΡΑΜΜΑΤΕΙ¬ 
ΑΚΗΣ ΥΠΟΣΤΗΡΙΞΗΣ ΤΩΝ ΤΜΗΜΑΤΩΝ ΑΣΤΙΚΗΣ ΚΑ¬ 
ΤΑΣΤΑΣΗΣ ΚΑΙ ΑΛΛΟΔΑΠΩΝ ΚΑΙ ΜΕΤΑΝΑΣΤΕΥΣΗΣ ΝΟ¬ 
ΜΩΝ ΔΡΑΜΑΣ, ΕΒΡΟΥ, ΚΑΒΑΛΑΣ, ΞΑΝΘΗΣ. 

1. Τη διακίνηση της αλληλογραφίας κοινής και εμπι- 
στευτικής (πρωτοκόλληση, συσχέτιση, διανομή, αναπα¬ 
ραγωγή, διεκπεραίωση, αρχειοθέτηση) της Διεύθυνσης 
και των Τμημάτων των Νομών αντίστοιχα. 

2. Την επικύρωση αντιγράφων και φωτοαντιγράφων 
οποιωνδήποτε εγγράφων ή δικαιολογητικών που τηρού¬ 
νται στο αρχείο ή επιδεικνύονται από τους συναλλασσό¬ 
μενους με τη Διεύθυνση ή τα τμήματα των Νομών πολί¬ 
τες. 

3. Την οργάνωση ταξινόμηση και τήρηση του αρχείου 
της Διεύθυνσης ή των Τμημάτων αντίστοιχα. 

4. Την παροχή πληροφοριών στους πολίτες για κάθε θέ¬ 
μα αρμοδιότητας της Διεύθυνσης ή των Τ μημάτων και τη 
διάθεση σχετικών ενημερωτικών φυλλαδίων, οδηγιών και 
εντύπων. 

5. Τα απλά διαβιβαστικά έγγραφα με τα οποία διαβιβά¬ 
ζονται προς άλλες υπηρεσίες εγκύκλιοι και οδηγίες 
Υπουργείων. 

Η μεταβίβαση των αρμοδιοτήτων της παρούσης ισχύει 
και για τους νομίμους αναπληρωτές των προϊσταμένων 
σε περίπτωση έλλειψης, απουσίας ή κωλύματος τους. 

Η αναπλήρωση των προϊσταμένων γίνεται σύμφωνα με 
τις διατάξεις του άρθρου 97 του Ν. 2683/99. 

Αρμοδιότητες που δεν μεταβιβάζονται με την παρούσα 
θα ασκούνται από τον Γενικό Γραμματέα της Περιφέρει¬ 
ας ή τον Γενικό Διευθυντή σύμφωνα με την 208/2002 από¬ 
φασή μας (ΦΕΚ 128/Β/21.1.2002). 

Η 267/2003 (ΦΕΚ 190/Β/19.2.2003) απόφασή μας παύει 
να ισχύει. 

Ηαπόφαση αυτή να δημοσιευθεί στην Εφημερίδα της 
Κυβερνήσεως. 

Κομοτηνή, 28 Μαρτίου 2003 

Ο Γ ενικός Γ ραμματέας Περιφέρειας 
ΑΡΗΣ ΠΑΠΑΔΟΠΟΥΛΟΣ 

-♦- 

Αριθ. 77 (4) 

Συγκρότηση Ομάδας Διοίκησης Έργου στην Περιφέρεια 
Ηπείρου για την Παρακολούθηση και Αξιολόγηση της 
λειτουργίας των Κέντρων Εξυπηρέτησης Πολιτών 
(ΚΕΠ). 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΗΠΕΙΡΟΥ 

Έχοντας υπόψη: 

1. Τις διατάξεις του Ν. 2503/97 (ΦΕΚ 1077 
τ.Α'/30.5.1997) "Διοίκηση, οργάνωση, στελέχωσητης Πε¬ 


ριφέρειας, ρύθμιση θεμάτων για την τοπική αυτοδιοίκηση 
και άλλες διατάξεις". 

2. Τις όμοιες του Ν. 3013 (ΦΕΚ 102τ.Α'/1.5.2002) "Περί 
αναβάθμισης της πολιτικής προστασίας και λοιπές διατά¬ 
ξεις". 

3. Την ΔΙΑΔΙΠ/3451/19.2.2003 εγκύκλιο του ΥΠΕΣΔΔΑ 
"Περί συγκρότησης Ομάδων Διοίκησης Έργου στις Περι¬ 
φέρειες για την παρακολούθηση και αξιολόγηση της λει¬ 
τουργίας των ΚΕΠ". 

4. Την ανάγκη συντονισμού, εποπτείας και αξιολόγησης 
της λειτουργίας όλωντων ΚΕΠ της Περιφέρειας Ηπείρου, 
αποφασίζουμε: 

Α' Συγκροτούμε Ομάδα Διοίκησης Έργου (Ο.Δ.Ε.) στα 
πλαίσια παρακολούθησης και αξιολόγησης των ΚΕΠ της 
Περιφέρειας Ηπείρου, αποτελούμενη από τους υπαλλή¬ 
λους: 

1. Βασίλειο Μητσέλο, Γενικό Δ/ντή της Περιφέρειας 
Ηπείρου, ως συντονιστή ο οποίος θα έχει ως έργο τον συ¬ 
ντονισμό της Ο.Δ.Ε. και την επικοινωνία με τον υπεύθυνο 
τηε αντίστοιχης Ο.Δ.Ε. του ΥΠΈΣ.Δ.Δ.Α, 

2. Αθανάσιο Μανταλόβα, στέλεχος της Ε.Υ.Δ. του 
Π.Ε.Π. Ηπείρου, ο οποίος θα συνεπικουρεί και θα ανα¬ 
πληρώνει τον Γεν. Δ/ντή της Περιφέρειας κατά την άσκη¬ 
ση των καθηκόντων του στο πλαίσιο της Ο.Δ.Ε. 

3. Γεωργάκη Γεωργία, υπάλληλο της Δ/νσης Διοίκησης, 
υπεύθυνη Ν. Ιωαννίνων. 

4. Χρήστο Κλεφτάκη, υπάλληλο της Δ/νσης Σχεδιασμού 
& Ανάπτυξης, υπεύθυνο Ν. Θεσπρωτίας. 

5. Ασημούλα Λύγδα, υπάλληλο της Δ/νσης Σχεδιασμού 
& Ανάπτυξης, υπεύθυνη Ν. Άρτας. 

6. Γεώργιο Ευτυχιάδη, υπάλληλο της Δ/νσης Σχεδια- 
σμού & Ανάπτυξης, υπεύθυνο Ν. Πρέβεζας. 

Ο υπεύθυνος κάθε Νομού θα έχει ως έργο την παρακο¬ 
λούθηση και αξιολόγηση της λειτουργίας των ΚΕΠ του 
Νομού, για τον οποίο είναι υπεύθυνος και θα πραγματο¬ 
ποιεί τακτικές επισκέψεις στα ΚΕΠ ευθύνης του. 

Β’ Έργο της ΟΔΕ είναι: 

• Ο συντονισμός των υπηρεσιών της Περιφέρειας προ- 
κειμένου να υπάρχει καλύτερη ενημέρωση και συντονι¬ 
σμός της λειτουργίας όλων των ΚΕΠ που λειτουργούν 
στις Ν.Α. και τους Ο.Τ.Α, α’ βαθμού των γεωγραφικών 
ορίων της Περιφέρειας. 

• Ο συντονισμός των Ο.Τ.Α. της Περιφέρειας προκει- 
μένου να πραγματοποιηθούν οι απαιτούμενες ενέργειες 
για την έναρξη λειτουργίας των ΚΕΠ της Περιφέρειας. 

• Η παρακολούθηση λειτουργίας όλων των ΚΕΠ που 
λειτουργούν στις Ν.Α. και τους Ο.Τ.Α, α' βαθμού των γεω¬ 
γραφικών ορίων της Περιφέρειας. 

• Η λήψη των αναγκαίων μέτρων προκειμένου να αντι¬ 
μετωπίζονται τα αναφυόμενα προβλήματα στα ΚΕΠ της 
Περιφέρειας. 

• Η οργάνωση δικτύου λήψης στατιστικών στοιχείων 
από τα ΚΕΠ της Περιφέρειας και η διαχείριση τους σε συ¬ 
νεργασία με την αντίστοιχη Ο.Δ.Ε. του ΥΠΈΣ.Δ.Δ.Α. 

• Ο επιτόπιος έλεγχος καλής λειτουργίας όλων των 
ΚΕΠ που λειτουργούν στις Ν.Α. και τους Ο.Τ.Α. α’ βαθμού 
των γεωγραφικών ορίων της Περιφέρειας. 

• Η αξιολόγηση της λειτουργίας των ΚΕΠ της Περιφέ¬ 
ρειας. 

• Η επικοινωνία με την Ο.Δ.Ε. του ΥΠΈΣ.Δ.Δ.Α. προκει¬ 
μένου να αναφέρονται και να επιλύονται τα αναφυόμενα 
προβλήματα ή δυσλειτουργίες των ΚΕΠ της Περιφέρει¬ 
ας. 

Γ'. Για τη γραμματειακή υποστήριξη της ΟΔΕ ορίζεται 
Γραμματεία αποτελούμενη από τους παρακάτω: 

1. Ιωάννη Αναστασιάδη, υπάλληλο της Δ/νσης Διοίκη¬ 
σης. 

2. Νικόλαο Ντέμο, υπάλληλο της Δ/νσης Διοίκησης. 

3. Αγγελική Σιορόκα, υπάλληλο της Δ/νσης Σχεδιασμού 
& Ανάπτυξης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ιωάννινα, 20 Φεβρουάριου 2003 

Ο Γ ενικός Γ ραμματέας Περιφέρειας 
ΠΑΥΛΟΣ ΠΑΠΑΔΟΠΟΥΛΟΣ 

-♦- 

Αριθ. 175 (5) 

Συμπληρωματική απόφαση περί καθιέρωσης υπερωρια- 
κής εργασίας, εργασίας κατά τις Κυριακές και εξαιρέ¬ 
σιμες ημέρες και εργασίας κατά τις νυκτερινές ώρες 
προς συμπλήρωση της υποχρεωτικής εβδομαδιαίας 
εργασίας καθημερινών, Κυριακών και εξαιρέσιμων, 
από 10.2.2003 μέχρι31.12.2003, για τον οδηγό του Νο- 
μάρχη Αχάίας. 

Ο ΝΟΜΑΡΧΗΣ ΑΧΑΙΑΣ 
Έχοντας υπόψη: 

1. Τις διατάξεις του Π.Δ. 30/96 "Κώδικας Νομαρχ. 
Αυτ/σης". 


2. Τις διατάξεις των άρθρων 29 του Ν. 2683/99, 15 του 
Ν. 2592/98 και 25 παρ.7 του Ν. 2738/99. 

3. Την 13/3.1.2003 απόφαση του Νομάρχη Αχαίας που 
δημοσιεύθηκε στο ΦΕΚ αριθ. 241/τεύχος Β/3.3.2003. 

4. Το γεγονός ότι ο Νομάρχης χρειάζεται να μετακινείται 
σε 24ωρη βάση όλες τις ημέρες του έτους, Κυριακές, 
εξαιρέσιμες και νυκτερινές ώρες για την αντιμετώπιση 
των υπηρεσιακών αναγκών που παρουσιάζονται. 

5. Το γεγονός ότι έχει προβλεφθεί στον προϋπολογισμό 
της Ν.Α. Αχάίας η σχετική απαιτούμενη δαπάνη, αποφα¬ 
σίζουμε: 

Εγκρίνουμε την υπερωριακή απασχόληση του υπαλλή¬ 
λου ο οποίος ασκεί καθήκοντα οδηγού του Νομάρχη 
Αχάίας, σε σύνολο 1.200 ωρών, για το χρονικό διάστημα 
που αρχίζει ένα μήνα πριν τη δημοσίευση της παρούσας 
στην Εφημερίδα της Κυβερνήσεως μέχρι 31.12.2003. 

Η κατανομή κατά είδος εργασίας (απογευματινής, νυ¬ 
κτερινής, εξαιρέσιμων και Κυριακών) των ανωτέρω ωρών 
θα γίνει με νεώτερη απόφαση. 

Η ισχύς της απόφασης αυτής αρχίζει ένα μήνα πριν τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 31 Μαρτίου 2003 
Ο Νομάρχης 

ΔΗΜΗΤΡΙΟΣ ΚΑΤΣΙΚΟΠΟΥΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




